जलवायु- इसका प्रत्यक्ष प्रभाव मानव की त्वचा पर लक्षित होता है। अधिक गरम देशों में त्वचा का रंग काला हो जाता है, जैसा कि लाखों वर्षों से उष्ण कटिबन्धीय क्षेत्रों में रहने वाले नीग्रो, नीग्रिटो और आस्ट्रेलॉयड प्रजातियों का है। जलवायु मानव शरीर में जीवाणुरस (Germ plasm) को भी प्रभावित करती है। यह प्रभाव भविष्य की सन्ततियों पर भी वंशानुक्रम से चला जाता है जो प्रजातियाँ आस्ट्रेलिया और पोलीनेशिया द्वीपसमूह की ओर चली गयीं, उनके शारीरिक लक्षणों का विकास उन प्रदेशों में जलवायु के अनुसार होता रहा। जलवायु का प्रभाव मनुष्य के बालों की आकृति, आँखों के अंग, सिर की आकृति और जवड़ों की बनावट पर भी पड़ता है।